CELEX ID: 32012R0100
Publication Date: 2012-02-03

Document Text:
KOMISJONI MÄÄRUS (EL) nr 100/2012,
3. veebruar 2012,
millega muudetakse määrust (EÜ) nr 748/2009 nimekirja kohta õhusõiduki käitajatest, kes teostasid Euroopa Parlamendi ja nõukogu direktiivi 2003/87/EÜ I lisas loetletud lennutegevusi 1. jaanuaril 2006 või pärast seda, millega täpsustatakse iga õhusõiduki käitajat haldav liikmesriik, võttes muu hulgas arvesse ELi heitkogustega kauplemise süsteemi laienemist EMP-EFTA riikidele
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 18a lõike 3 punkti b,
ning arvestades järgmist:
(1)
Euroopa Parlamendi ja nõukogu direktiiviga 2008/101/EÜ (2) muudeti direktiivi 2003/87/EÜ, et lisada lennutegevus Euroopa Liidu heitkogustega kauplemise süsteemi.
(2)
Komisjoni määrusega (EÜ) nr 748/2009 (3) kehtestati nimekiri õhusõiduki käitajatest, kes teostasid 1. jaanuaril 2006 või pärast seda lennutegevust direktiivi 2003/87/EÜ I lisa tähenduses.
(3)
Nimekirja eesmärk on vähendada õhusõiduki käitajate halduskoormust, andes teavet, mis liikmesriik konkreetset õhusõiduki käitajat haldab.
(4)
ELi heitkogustega kauplemise süsteemiga ühinemine sõltub direktiivi 2003/87/EÜ I lisas sätestatud lennutegevuse teostamisest ega sõltu direktiivi artikli 18a lõike 3 kohasesse komisjoni kehtestatud õhusõiduki käitajate nimekirja lisamisest.
(5)
Direktiiv 2008/101/EÜ inkorporeeriti Euroopa Majanduspiirkonna lepingusse EMP Ühiskomitee 1. aprilli 2011. aasta otsusega nr 6/2011, millega muudetakse Euroopa Majanduspiirkonna lepingu XX lisa (Keskkond) (4).
(6)
ELi heitkogustega kauplemise süsteemi lennundusega seotud sätete laienemine EMP-EFTA riikidele eeldab, et direktiivi 2003/87/EÜ artikli 18a lõikes 1 sätestatud kriteeriume õhusõiduki käitajat haldava liikmesriigi kindlaksmääramiseks tuleb pidevalt arvesse võtta ning seepärast tuleks teatavad õhusõiduki käitajad määrata EMP-EFTA riikide haldusalasse.
(7)
Komisjon on õhusõiduki käitajate ajakohastatud nimekirja koostamisel võtnud arvesse õhusõidukite nimekirju sisaldavaid deklaratsioone, mille õhusõiduki käitajad ja teenuste osutamisega tegelevad ettevõtjad talle on esitanud. Esitatud teabe puudulikkuse tõttu sisaldab ajakohastatud nimekiri siiski ka haldamise ja teenuste osutamisega tegelevate ettevõtjate registreerimistähiseid.
(8)
Seepärast tuleks määrust (EÜ) nr 748/2009 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 748/2009 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. veebruar 2012

EuroVoc Classification:
Level 1: 100154
100161
100144
100155
Level 2: 100241
100244
100282
100176
100242
Level 3: 4505
187
2524
4040
2090
2470
All Concepts: 187
2527
3125
5618
5650
5782